வடக்கு-கிழக்கு இணைந்த ஒரு மாகாணத்தை உருவாக்கி பதினெட்டு மாதகாலம் அந்த மாகாணசபை நிர்வாகத்தை நடத்தியதுடன் பதினெட்டு ஆண்டுகளாக வடக்கு-கிழக்கு ஒரு அரசியல் நிர்வாக அலகாக இயங்கியதையும் அதை உருவாக்கிய பெருமையும் ஈழ மக்கள் புரட்சிகர விடுதலை முன்னணிக்கு உரித்தானது என்பதையும் வசதியாக மறந்துவிட்டு, அந்த நேரத்தில் தானுண்டு தனது படிப்புண்டு என்று இருந்து றோயல் கல்லூரியில் படித்து க.பொ.த. உயர்தரப் பரீட்சையில் பல்கலைக் கழகத்திற்கு அனுமதி பெறமுடியாமல் மதச் செல்வாக்கைப் பயன்படுத்தி, தமிழகத்தின் சென்னை லயோலா கல்லூரியில் படிப்பதற்கு ஓடிச்சென்றவருக்கு ஈழ மக்கள் புரட்சிகர விடுதலை முன்னணியைப் பற்றியும் அதன் அரசியல் பாதையைப் பற்றியும் பேசுவதற்கு எந்தவித அருகதையும் இல்லை. அந்த நேரத்தில் நடைபெற்ற சம்பவங்கள் தெரிந்திருக்க வாய்ப்புமில்லை. ஆனால் அப்பொழுது நடைபெற்றவைகளைத் தான் பார்த்ததாகக் கூறுவதிலிருந்தே இவர் எவ்வளவு பெரிய பொய்யர் என்பது தெளிவாகிறது.